Vibeke Sperling

Vibeke von Sperling (født 26. januar 1945 i Aalborg, død 13. maj 2017 i København) var en dansk journalist, søster til Ruth- og Peter Vilhelm.. Vibeke er mor til Anna von Sperling.
Hun har gennem en menneskealder arbejdet og været udsendt og rapporteret fra Sovjetunionen, USA og Italien for dagbladet Information, DR, Politiken og DR m.m..

Baggrund og tidlig karriere 
Hun var datter af brygmester Kurt Ditlev Vilhelm von Sperling (1904-1974) og telegrafist og servitrice Grethe Lund Pedersen (død i 1973). Faderen var en forarmet tysk adelsmand, mens moderen kom fra et solidt socialdemokratisk miljø. Da Vibeke var fem år, blev forældrene skilt, og børnene flyttede med moderen til Skive.

Vibeke Sperling blev klassisk-sproglig student fra Viborg Katedralskole og begyndte at læse klassisk arkæologi på Aarhus Universitet, men færdiggjorde ikke uddannelsen.
Et studieophold i Tyrkiet vakte hendes sociale engagement, og interessen for andre kulturer blev yderligere styrket gennem rejser i Central- og Østeuropa. Hun havde sommerjob som rejseleder, bl.a. i det tidligere Jugoslavien, hvor hun lærte sig serbokroatisk og deltog i selvforvaltningsmøderne i hotelkomplekset.

Hun blev fascineret af den jugoslaviske samfundsmodel og begyndte at læse slaviske sprog og har haft følgende beskæftigelse:
 Undervisningsassistent vedrørende Sovjetunionen, Øst- og Centraleuropa på Aarhus Universitet og Roskilde Universitet (1974–78).
 Ansat på Dagbladet Information (1978–87).
 Korrespondent for avisen i Moskva (1981–82).
 Chefredaktør sammesteds (1983–87) sammen med Torben Krogh. Hun har især dækket Østeuropa som udenrigskorrespondent.
 Sovjetmedarbejder, senere Ruslands- og Østeuropamedarbejder ved Orientering, Danmarks Radios P1 (1987–93).
 Redaktør af Det udenrigspolitiske magasin (udgivet af Det Udenrigspolitiske Selskab) (1988-93).
 Danmarks Radios korrespondent i Moskva (1993–97).
 Redaktør af det udenrigspolitiske magasin Udefra på DR2 (1997–98).
 Udlandsredaktør på Politiken (1998–00).
 Udlandsmedarbejder sammesteds (2003–)

Politisk engagement og terrorstøtte 
Ved dannelsen af Venstresocialisterne (VS) i 1967, et marxistisk inspireret parti med stærke antiautoritære træk, engagerede Vibeke Sperling sig i partiet og blev indvalgt i dets hovedbestyrelse. I 1970'erne opfordrede hun til at forsvare terrororganisationen Rote Armee Fraktion og erklærede, at hun og mange andre var klar til at foretage bombesprængninger af virksomheder for at igangsætte den socialistiske revolution.

Tillidshverv 
 Medlem af bestyrelsen for Dansk Center for Holocaust- og Folkedrabsstudier (DCHF) (1999-02).

Bibliografi 
 Fra stormagtens baggårde. 1983 
 Borgeren og magten. 1985 
 Estland, Letland og Litauen. 1990 
 Baltiske billeder. 1990 
 Sovjetimperiet i opløsning – 1991 (DR)
 Jugoslavien i stykker – 1992 (DR)
 Rusland i stykker. 2003 
 Åh Tjetjenien. 2004 
 Russernes drømme - Om det nye Ruslands selvforståelse – og Vestens misforståelser, 2015

Noter

Litteratur 
 Frøslev, Lene: "Sperlings socialisme" (interview med Vibeke Sperling) i Berlingske tidende. 1998-06-28
 Wiesener, Kim: "Den russiske stemme" (interview med Vibeke Sperling) i Berlingske tidende. 1997-09-28

Eksterne henvisninger 
 
 Vibeke Sperling – journalist eller ekspert? . Interview af Mathilde Teglgaard Nielsen på Timecodes, december 2004.
 Dansk Kvindebiografisk Leksikon. 2000-2001.

Journalister fra Danmark
Chefredaktører fra Danmark
Journalister ved Dagbladet Information
Personer fra Aalborg
Vibeke
Personer i Dansk Kvindebiografisk Leksikon
Personer i Kraks Blå Bog (afdøde)
Modtagere af Publicistprisen
Studenter fra Viborg Katedralskole